Det var gode værforhold under rennet, men stigende temperatur utover formiddagen i Whistler gjorde det usikkert om senere startnummer ville få langsommere løype. Bronsevinneren fra utforkonkurransen fire dager tidligere, Bode Miller, ledet frem til Aksel Lund Svindal kom med startnummer 19. Svindal hadde snytt Miller for utforsølvet med 2 hundredeler, og også i super-G måtte Miller se seg slått av Svindal, denne gangen med klar margin. 26 hundredeler skilte de to, deretter fulgte svært mange konkurrenter med marginalt dårligere tider enn Miller. Bronsevinner ble overraskelsesmannen, Andrew Weibrecht, fra USA.